google/wiki40b huggingface dataset:
Terézia Vansová

Životopis

Pochádzala zo šľachtického rodu Medveckých z Medvedzieho a Malého Bysterca. Jej rodina mala veľký vplyv aj na jej literárnu činnosť. Mala šiestich súrodencov, z ktorých napr. jej sestra Adela bola manželkou spisovateľa Jána Čajaka a neskôr Pavla Dobšinského. Bola staršia z dvojčiat – podľa zápisu v matrike sa narodila o 9. hodine nočnej, mladší brat Juraj Anton sa narodil hodinu po nej. Deň po narodení dostala pri krste mená Terézia Zuzana.
Vzdelanie získala najprv v ľudovej škole v Zvolenskej Slatine, neskôr na súkromnej dievčenskej škole K. Orfanidesa v Banskej Bystrici a v Rimavskej Sobote, no taktiež samoštúdiom.
V roku 1875 sa vydala za evanjelického farára Jána Vansu a odsťahovala sa za manželom do Lomničky (1875 – 1882), kde začala písať prvé básne a prózu nielen v slovenčine, ale i v nemčine. Po presťahovaní na Rimavskú Pílu (1882 – 1911) sa začína aktívne venovať svojej spisovateľskej kariére. 
Od roku 1911 žije po manželovom penzionovaní v Banskej Bystrici.
Okrem toho, že jej osud nepraje a prichádza o najbližších (ešte v Lomničke jej zomiera malý synček, v roku 1922 spácha samovraždu jej manžel), ju postihnú i existenčné problémy, s ktorými musí zápasiť.
Zakladateľka a redaktorka prvého ženského časopisu na Slovensku Dennica (1898 – 1908 a 1910 – 1914), do ktorého prispievali mladí básnici (I. Gall, I. Krasko, F. Votruba), a tak sa stal orgánom nastupujúcej slovenskej moderny. V roku 1920 – 1923 redigovala časopis Slovenská žena. Podporovateľka ochotníckeho divadla, rozširovateľka  slovenskej tlače. Venovala sa aj etnografii, spolupracovala s družstvom Lipa. Autorka Novej kuchárskej knihy (1914). Zaslúžila sa o založenie rodinnej školy a miestneho odboru Živeny v Banskej Bystrici. Podpredsedníčka ústredia Živeny, členka výboru družstva Lipa.

Tvorba

Jej diela začínajú niesť znaky realizmu, hoci v jej ranej tvorbe ešte stále pretrváva i náznak idealizmu. Svoje diela sa snaží podávať tak, aby priťahovali čitateľov, no najmä čitateľky. Stala sa priekopníčkou ženského románu, jej diela spočiatku ovplyvňujú také autorky ženských románov, akými je napr. Hedwiga Courths-Mahlerová. Témy jej diel často pripomínajú dnešné bulvárne správy, pretože sa pokúša upútať čitateľov súdobými pikantnými témami. Okrem dobrodružstva ponúka aj pestrý obraz vtedajšej spoločnosti, módy, bývania, takže jej knihy často pripomínajú živé obrazy. Taktiež uverejňuje i životopisy svojich najbližších, ktoré však vychádzajú len v periodickej tlači. Jej román Sirota Podhradských (1889) bol prvým románom slovenskej ženskej spisovateľky.  
Vyzdvihovala česko-slovenskú vzájomnosť, propagovala českú kultúru, najmä diela Boženy Němcovej, ktoré aj prekladala do slovenčiny. Jej politické i osobné záujmy sa odrážali aj v jej tvorbe, rovnako ako jej verejné a spoločenské aktivity a životné skúsenosti. V roku 1927 získala štátnu cenu za román Kliatba.
Autorka niekoľkých divadelných hier.
Boiry-Sainte-Rictrude

Poloha

Obec má rozlohu 5,81 km². Najvyšší bod je položený 116 m n. m. a najnižší bod 79 m n. m.

Obyvateľstvo

Počet obyvateľov obce je 374 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skalka (stanica pražského metra)

Charakteristika stanice

Stanica je hĺbená, založená v otvorenej jame, budovaná ako dlhodobá koncová stanica. Jej konštrukcia je monolitická a prispôsobená tomu, že bola stavaná za prevádzky. Skalka je 9,25 m pod povrchom. Má jeden vestibul spojený s nástupištom schodištom vybiehajúcim z prostriedku nástupišta a potom vedúcim šikmo mimo os trate. Interiér stanice je obložený glazúrovanými tvarovkami v bielo - modro - hnedej kombinácii. Výstavba stanice v rokoch 1987 – 1990 stála 291,8 miliónov Kčs. Z hľadiska prevádzky metra je stanica zaujímavá tým, že v nej v končia niektoré súpravy metra. Trasa odtiaľ do stanice Depo Hostivař má totiž nižšiu priepustnosť a preto v pracovných dňoch okrem rannej a večernej špičky končí polovica súprav tu na Skalke.

Význam stanice

Stanica je dostupná peši zo sídliska Skalka a z časti staršej zástavby Strašníc. Je však – ako väčšina staníc metra – predovšetkým prestupným bodom medzi metrom a povrchovou dopravou. Pri svojom otvorení v roku 1990 k nej bola privedená autobusová doprava z veľkej časti juhovýchodného sektoru Prahy – predovšetkým z Hostivaře, Horných a Dolných Měcholup, Uhříněvsi, zo sídlisk Zahradní Město, Petrovice, Hornoměcholupská a Košík, a tiež od priemyselných podnikov v Hostivaři, Dolných Měcholupch, Malešicích a Uhříněvsi. S rozvojom pražskej integrovanej dopravy tu boli nasmerované aj prímestské linky z Říčan a okolia, neskôr aj od Kostelce nad Černými lesy, Ondřejova, Stříbrné Skalice a iných. Nástupištia autobusov však už prestávali tomuto náporu stačiť, zvýšená prevádzka negatívne ovplyvňovala sídlisko Skalka a autobusy často uviazli v kolónach v Úvalskej a Černokosteleckej ulici. Preto bolo rozhodnuté o predĺžení metra do stanice Depo Hostivař. Táto stanica bola otvorená v roku 2006 a boli k nej presunuté všetky prímestské linky a mestské linky do oblasti Uhříněvsi a Dolných Měcholupch.
Pietro da Cortona

Biografia

Narodil sa v umeleckej rodine (napr. jeho strýko Filippo Berrettini) v Cortone. Najprv študoval u Andrea Commodiho vo Florencii, ale už čoskoro odišiel do Ríma (1612), kde pôsobil v štúdiu Baccia Ciarpiho. V Ríme bol podporovaný mnohými prominentnými patrónmi. V rokoch 1624 – 1626 získal viacero dôležitých objednávok na freskovú výzdobu v novom kostole Santa Bibiana, ktorého autorom bol Gian Lorenzo Bernini.
V roku 1626 dostal objednávku na namaľovanie troch malieb na plátno – Ukrižovanie Polyxeny, Bakchovo víťazstvo a Únos Sabiniek. Časom sa vypracoval na jedného z najlepších umelcov svojej generácie a bol zvolený za riaditeľa Akadémie St. Luke v Ríme v rokoch 1634 – 1638. Napriek tomu, že väčšinu života strávil ako maliar fresiek, v posledných rokoch sa venoval viac architektúre. Okrem toho učil alebo zamestnával mnoho významných umelcov, ktorý rozšírili jeho štýl.
Reppe

Poloha

Obec má rozlohu 3,88 km². Najvyšší bod je položený 399 m n. m. a najnižší bod 357 m n. m.

Obyvateľstvo

Počet obyvateľov obce je 312 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Perron

Poloha

Obec má rozlohu 4,66 km². Najvyšší bod je položený 180 m n. m. a najnižší bod 92 m n. m.

Obyvateľstvo

Počet obyvateľov obce je 195 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Danzig

Zostava

Jediným stálym členom skupiny je jej frontman - Glenn Danzig.
Lilhac

Poloha

Obec má rozlohu 7,3 km². Najvyšší bod je položený 381 m n. m. a najnižší bod 280 m n. m.

Obyvateľstvo

Počet obyvateľov obce je 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poiseux

Poloha

Obec má rozlohu 30,2 km². Najvyšší bod je položený 335 m n. m. a najnižší bod 197 m n. m.

Obyvateľstvo

Počet obyvateľov obce je 334 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tri kopy

Výhľad

Zo všetkých troch sú pekné výhľady na obe strany Tatier, na Liptov, tak aj na Oravu.
Saint-Rémy-de-Sillé

Poloha

Obec má rozlohu 11,25 km². Najvyšší bod je položený 287 m n. m. a najnižší bod 119 m n. m.

Obyvateľstvo

Počet obyvateľov obce je 760 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Éclusier-Vaux

Poloha

Obec má rozlohu 6,34 km². Najvyšší bod je položený 115 m n. m. a najnižší bod 37 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wittes

Poloha

Obec má rozlohu 3,92 km². Najvyšší bod je položený 41 m n. m. a najnižší bod 17 m n. m.

Obyvateľstvo

Počet obyvateľov obce je 865 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Konsolidácia pľúc

Charakteristika

Pľúcna konsolidácia sa na rtg snímke hrudníka zobrazí ako relatívne homogénny tieň, ktorý prekrýva tiene ciev. Ak nie je ohraničená pleurou, je neostro ohraničená. Často je konsolidácií viacero a vzájomne čiastočne splývajú. V konsolidácii môže byť viditeľný vzdušný bronchogram. Môže postihovať pľúcny segment (segmentálna k.), lalok (lobárna k., z lat. lobus), či celé pľúcne krídlo (alárna k., z lat. ala).

Príčiny

Pľúcna konsolidácia je najčastejšie prejavom zápalu pľúc, no môže byť prejavom i nádorového ochorenia.
Beaupont

Polohopis

Beaupont má rozlohu 14,07 km². Najvyšší bod je položený 228 m n. m. a najnižší bod 187 m n. m.

Obyvateľstvo

Beaupont má 599 obyvateľov (2009).
Graf vývoja obyvateľstva:
Zdroje: INSEE
Slovenčina

Slovenčina ako úradný jazyk

Slovenčina je oficiálne úradným jazykom Slovenska, Vojvodiny a od 1. mája 2004 jedným z jazykov Európskej únie. Jazykový kód alebo po anglicky Language Code je sk príp. slk podľa ISO 639. Slovenčina je známa ako „esperanto“ slovanských jazykov, vníma sa ako najzrozumiteľnejšia aj pre používateľov iných slovanských jazykov. V súvislosti so širokou zrozumiteľnosťou slovenčiny umožňuje český právny poriadok používať slovenčinu, na rozdiel od iných menšinových jazykov, bez prekladateľa či tlmočníka v právnych a úradných úkonoch. Týka sa to mnohých aspektov spoločenského života na celom území Česka. Napríklad Správny poriadok (zákon č. 500/2004 Zb.) stanovuje: "V řízení se jedná a písemnosti se vyhotovují v českém jazyce. Účastníci řízení mohou jednat a písemnosti mohou být předkládány i v jazyce slovenském" (§16, odsek 1).
Počet slovenských slov fungujúcich alebo aspoň raz použitých v písaných textoch súčasnej slovenčiny nachádzajúcich sa v Slovenskom národnom korpuse môžeme odhadovať na viac ako 3 milióny (podľa jednotlivých tvarov) alebo približne 2 milióny (podľa počtu základných tvarov, v ktorých sú obsiahnuté všetky ich tvary nachádzajúce sa v textoch korpusu).
Zadní rybník

Ochrana

Dôvodom ochrany je biotop zarastajúceho rybníka s cennými spoločenstvami bažinných rastlín a živočíchov.
Kvalifikácia na Majstrovstvá Európy vo futbale 2012

Kvalifikácia na Majstrovstvá Európy vo futbale 2012 prebieha v šiestich šesťčlenných a troch päťčlenných skupinách. Zo skupín priamo postupuje prvý, osem účastníkov z druhých miest bude bojovať o ďalšie štyri postupové miesta.
Hierón I.

Hierón (starogr. Ἱέρων – Hierón) bol tyran Gely a Syrakúz v 5. stor pred Kr.
Hierón sa stal tyranom Syrakúz po smrti svojho brata Gelóna, ktorý pôvodne vládol len v Gele. Gelón sa v Gele chopil moci v roku 491 pred Kr. po smrti tyrana Hippokrata. V roku 485 pred Kr. ho syrakúzski aristokrati, ktorých vyhnal ľud, zavolali na pomoc a Gelón si zo Syrakúz urobil svoju rezidenciu a za vládcu Gely vymenoval svojho brata Hieróna. Keď v roku 480 pred Kr. grécki tyrani Gelón a Thérón porazili Kartágijcov, Syrakúzy sa stali vedúcou mocnosťou vo Veľkom Grécku. Po smrti Gela moc v Syrakúzach prevzal Hierón aj napriek nárokom svojho brata Polynéza.
Hierón na začiatku svojej vlády (477 pred Kr.) zabránil Anaxilovi z Rhégia napadnúť v Itálii epizefyrskú Lokridu a razantne vystupoval proti Krotónu. V roku 475 pred Kr. zničil sicílske mesto Katanu a znova ho založil ako Aitnu s 10 000 novými osadníkmi. Etruskov spacifikoval v roku 474 pred Kr. v rozhodujúcej námornej bitke pri Kúmach a založil syrakúzsku kolóniu na ostrove Ischia. O dva roky neskôr zvrhol vládu tyrana Théróna v Akragante, pretože ten po smrti Gelóna podporoval Polyzéla. Jeho panovnícky dvor hojne navštevovali významní básnici a filozofovia, vrátane Aischyla, Simónida a Epicharma. Jeho víťazstvá v jazdeckom preteku a preteku dvojkolesových vozov so štvorzáprahom z olympijských  a pýtických hier oslávil v epinikiách lyrický básnik Pindaros. Hierón zomrel v roku 466 pred Kr. a jeho smrťou sa tyranida v Syrakúzach skončila.
Peyraube

Poloha

Obec má rozlohu 3,46 km². Najvyšší bod je položený 486 m n. m. a najnižší bod 246 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Claire Holtová

Osobný život

Claire sa narodila v Brisbane v Austrálii. Venuje sa rada športu: pláva, hrá volejbal, vodné pólo a v bojovom umení Taekwondo má čierny pás. Keď bola mladšia, spievala v školskom zbore. Na konci roku 2005 absolvovala školu Stuartholme v Toowongu.

Kariéra

V roku 2006 získala rolu Emmy Gilbertovej v Network Ten detskej televíznej sérii, H₂O: Stačí pridať vodu. Tento seriál získal ocenenia Logie Award a Nickelodeon Australia Kids' Choice Award. Boli natočené dve série a začalo sa uvažovať o tretej, v ktorej ale Claire už nehrala, pretože podpísala zmluvu na filmovanie Messengers 2: The Scarecrow. Filmovanie začalo v Sofii v roku 2008 a 21. júla 2009 bol film vydaný v Austrálii na DVD. V auguste 2011 Claire získala rolu Rebeky Mikaelsonovej v seriáli Upírske denníky. V januári 2013 bol oznámený spin-off seriál k Upírskym denníkom s názvom The Originals, kde si tiež zahrala postavu pôvodnej upírky Rebeky Mikaelsonovej.
Okrem hrania vo filmoch a seriáloch natočila aj niekoľko reklám pre Dreamworld, Sizzler aQueensland Lifesaving. BuddyTV ju označila ako 55. najsexy ženu pre rok 2011.
Saint-Laurent-en-Gâtines

Poloha

Obec má rozlohu 31,62 km². Najvyšší bod je položený 171 m n. m. a najnižší bod 110 m n. m.

Obyvateľstvo

Počet obyvateľov obce je 949 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Epištolár

Epištolár (lat. epistolarium) je stredoveká liturgická kniha používaná v Katolíckej cirkvi. Obsahovala čítania z listov apoštolov. Neskôr ju nahradil lekcionár.
Limé

Poloha

Obec má rozlohu 5,55 km². Najvyšší bod je položený 137 m n. m. a najnižší bod 52 m n. m.

Obyvateľstvo

Počet obyvateľov obce je 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sallèles-Cabardès

Poloha

Obec má rozlohu 6,82 km². Najvyšší bod je položený 480 m n. m. a najnižší bod 147 m n. m.

Obyvateľstvo

Počet obyvateľov obce je 114 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koncentračný tábor Helmbrechts

Koncentračný tábor Helmbrechts bol nacistický koncentračný tábor, ktorý vznikol počas 2. svetovej vojny v bavorskom meste Helmbrechts ako pobočka koncentračného tábora Flossenbürg. Bol to pracovný tábor, v ktorom boli sústredené mladé ženy zo Sovietskeho zväzu, Poľska, Protektorátu Čechy a Morava, Francúzska, Holandska a Nemecka. Boli sem poslané za podporovanie Židov, urážku vodcu, sabotáže a podobne činy. Pracovali tu pre nemecký zbrojný priemysel nepretržite v dvojsmennej dvanásťhodinovej prevádzke. Na začiatku roku 1945 sa tu nachádzalo asi 700 žien, ku ktorým 6. marca pribudlo 621 žien, ktoré sem nacisti dovliekli z Grünbergu (Zielona Góra) a Glogau (Głogów) v dnešnom Poľsku.
Dňa 13. apríla 1945 (dva dni pred príchodom americkej armády) bol tábor Helmbrechts evakuovaný a 1170 väzenkýň sa vydalo na 310 km dlhý pochod smrti. Denne sa muselo prejsť asi pätnásť kilometrov – a každá, ktorá nemohla ďalej, bola na mieste usmrtená. Pochod viedol cez Svatavu, Aš, Cheb, Mariánské Lázně, Chodovú Planú, Tachov, Domažlice, Klatovy a na záver zaviedol celkom vysilené ženy na Šumavu − cez Kvildu (1. mája), Hornú Vltavicu, Lenoru až do Volarov (4. mája), odkiaľ hnali stráže zvyšok transportu ďalej smerom na Prachatice, kam došlo už iba 100 žien. Celý transport skončil v ranných hodinách 6. mája medzi Prachaticami a Husincom, keď nacistické stráže utiekli.
Illkirch-Graffenstaden (mesto)

Poloha

Msto má rozlohu 22,21 km². Najvyšší bod je položený 146 m n. m. a najnižší bod 139 m n. m.

Obyvateľstvo

Počet obyvateľov je 26 467 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Chavanges (obec)

Poloha

Obec má rozlohu 29,79 km². Najvyšší bod je položený 182 m n. m. a najnižší bod 114 m n. m.

Obyvateľstvo

Počet obyvateľov obce je 665 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kataplexia

Kataplexia je svalová strnulosť spôsobená náhlym citovým poryvom (návalom emócií, najčastejšie smiechom) alebo prekvapením (šokom). Príznakom je náhla strata svalového tonusu, vedúca niekedy až k pádu. Nedochádza pri tom k strate vedomia. Kataplexia je jedným z hlavných príznakov narkolepsie.
Kis-Balaton

Poloha

Kis-Balaton leží juhozápadne od Balatonu, neďaleko od kúpeľného mesta Zalakaros. V jeho najbližšom susedstve leží obec Balatonmagyaród. Spolu so svojím okolím je súčasťou župy Zala.

Význam

Kis-Balaton má pozdĺžny tvar v smere sever-juh. Býval zátokou Balatonu, od ktorého sa oddelil po poklese jeho hladiny. Dnes ním preteká hlavný prítok jazera, rieka Zala. Prietokom cez rašeliniská sa filtruje voda pritekajúca do jazera.
Oblasť je prírodnou rezerváciou - na močaristých a rákosím porastených brehoch sídli vzácne druhy vtákov, medzi najvýznamnejšie patrí kormorány a volavky.

Kányavári sziget

Kányavári sziget je malý ostrov ležiaci vo východnej časti Kis-Balatonu. Predstavuje prístupnú časť prírodnej rezervácie, dostupný je cez most Kanyavári sziget hídja.
Mechanizmus (kinematika)

Mechanizmus je sústava telies, ktoré sa môžu vzájomne pohybovať a ktorým väzby ponechajú jeden alebo dva stupne voľnosti.
Rábska župa

Charakteristika

V súčasnosti 94 % územia župy leží v severozápadnom Maďarsku a 6 % na južnom Slovensku.
Rábska župa susedila s Mošonskou, Prešporskou (Bratislavskou), Komárňanskou, Šopronskou a Vesprímskou župou. Rozloha župy bola v roku 1910 1 527 km².

Centrum

Hlavným mestom župy bol Ráb (Győr).

Dejiny

Rábsky komitát vznikol ako jeden z prvých v Uhorsku. V roku 1541 stolicu dobyli Turci, v roku 1598 oslobodená rakúskymi a uhorskými vojskami.
V roku 1918 (potvrdené Trianonskou zmluvou v roku 1920) sa časť župy ležiaca na ľavom brehu Dunaja stala súčasťou Česko-Slovenska, zvyšná časť župy na pravom brehu Dunaja (94 %) sa spojila s väčšinou Mošonskej župy (95 %) a malou časťou Bratislavskej župy (1,5 %) a vznikla župa Győr-Moson-Pozsony (Ráb-Mošon-Bratislava). 
Po vzniku Česko-Slovenska sa z časti Komárňanskej, Ostrihomskej a Rábskej župy ležiacich na Slovensku vytvorila Komárňanská župa. Župana však menovala vláda, župy zostali len provizórnym riešením. 
Od 1. 1. 1923 bolo župné usporiadanie na Slovensku zmenené, Rábska župa sa stala súčasťou Bratislavskej (veľ)župy. V roku 1928 boli župy zrušené. Počas 2. svetovej vojny boli obnovené (aj keď v zmenených hraniciach) a po 2. sv. vojne (roku 1945) úplne zrušené.
Po 2. svetovej vojne bola časť Rábskej župy ležiacej v Maďarsku spojená so Šopronskou župou a vytvorená župa Győr-Sopron (Ráb-Šopron). V roku 1990 bola premenovaná na župu Győr-Moson-Sopron (Rábsko-mošonsko-šopronská župa).

Súčasnosť

V Maďarsku je územie bývalej Rábskej župy súčasťou Rábsko-Mošonsko-Šopronskej župy.
Na Slovensku územie bývalej Rábskej župy tvorí niekoľko obcí z dnešných okresov Dunajská Streda a Komárno.
Slizolin

Slizolin (angl. Slytherin) je jedna zo štyroch fakúlt Rokfortskej strednej školy čarodejníckej v 7-dielnej sérií kníh o Harrym Potterovi. Propagačné farby fakulty sú zelená a strieborná. V erbe sa nachádza had, pretože zakladateľ sa vedel zhovárať práve s týmto stvorením. Vedúcim fakulty po 6. ročník bol prof. Severus Snape, potom prof. Horace Slughorn.

Zakladateľ

Slizolin založil Salazar Slizolin (angl. Salazar Slytherin). Slizolinov najlepší priateľ zo štyroch zakladateľov bol práve Richard Chrabromil, avšak sa nezhodovali v otázke koho by mali učiť, lebo Slizolin uprednostňoval čistokrvných študentov a pohádali sa. Ešte pred odchodom z hradu vytvoril Tajomnú komnatu, ktorú môže otvoriť iba jeho potomok (čarodejník ovládajúci parselčinu - hadí jazyk) a vypustiť z nej všetko zlo, ktoré obsahuje (Bazilisk). Slizolin mal minimálne jedného potomka, z ktorého vznikol rod Gauntovcov. Jeho posledným potomkom bol Tom Marvolo Riddle čiže Lord Voldemort.

Duch fakulty

Duchom fakulty je Krvavý barón. Vieme o ňom, že bol zamilovaný do dcéry spoluzakladateľky Rokfortu Brunhildy Bystrohlavovej - Heleny, ktorú zavraždil a následne spáchal samovraždu v lesoch Albánska. Svoj žiaľ prejavuje hlučným strašením a hrkaním reťaze najčastejšie v Astronomickej veži. Spomínaná dcéra tiež ostala na hrade a je to duch Bystrohlavu, Sivá dáma.
„Vystopoval ma až do lesa, kde som se ukrývala. Keď som sa s ním odmietla vrátiť, použil násilie. Barón mal vždy horkú krv, takže nahnevaný mojim odmietnutím a plný žiarlivosti na moju slobodu, ma prebodol. „Barón? Myslíte – ― „Áno, Krvavého baróna,― dopovedala Šedá dáma. Zdvihla svoj plášť a ukázala mu jedinú ranu na bielej hrudi. „Keď uvidel, čo urobil, premohla ho ľútosť. Vzal zbraň, s ktorou ma zbavil života a zabil sa ňou sám. Aj  po toľkých storočiach stále ešte nosí okovy na dôkaz pokánia...
Harry Potter a Dary smrti, kapitola 29 - Stratený diadém.

Vchod do fakulty

Vstup do slizolinskej klubovne sa nachádza v podzemných žalároch Rokfortu. Vchod sa skrýva za kamennou stenou, na ktorej je vyobrazený had. Klubovňa sa nachádza pod jazerom, takže svetlo je tam zelené. Je plná lebiek a podobných vecí.
Ján Krstiteľ

Svätý Ján Krstiteľ (staroslovienčina: Іоаннъ Крестѧи) je biblická postava, židovský náboženský učiteľ. Prídomok Krstiteľ pochádza z toho, že krstil ľudí v rieke Jordán. Kresťanstvo, islam a mandeizmus ho považujú za proroka. Okrem toho ho východné cirkvi zvyknú nazývať aj Ján Predchodca, keďže ako posledný z prorokov Starého zákona pripravoval Izraelský národ na Ježišovo pôsobenie. Podľa Biblie sa živil kobylkami a lesným medom. Nosil odev z ťavej srsti a okolo bedier kožený pás.
Ján Krstiteľ bol náboženský horliteľ z 20. rokov 1. storočia. Je dosvedčený okrem Nového zákona aj Jozefom Flaviom v jeho spise Židovské starožitnosti. Ján Krstiteľ hlásal skorý koniec sveta (eschatológia) a tých, ktorí mu uverili, krstil v rieke Jordán, aby tak boli očistení od hriechov; podľa evanjelií pokrstil aj Ježiša (Krista).
Podľa Evanjelií ho dal sťať Antipas - brat Herodiasa ako odmenu Herodias za tanec jej dcéry Salome na oslave Antipasových narodenín. Jeho hlava mala byť donesená na mise pred stolujúcich hostí. Herodias sa nepáčilo Jánovo kritizovanie Herodesovho smilstva s manželkou jeho brata Filipa.

Biblické podanie

Podľa Biblie bol Ján Krstiteľ synom židovského kňaza Zachariáša a jeho manželky Alžbety.

Sviatky

V gréckokatolíckej a pravoslávnej cirkvi sa slávia nasledujúce sviatky svätého úctyhodného a slávneho Pánovho proroka, predchodcu a krstiteľa Jána: 23. septembra - Počatie, 7. januára - Zbor (resp. Zhromaždenie), 24. februára - Prvé a druhé nájdenie úctyhodnej hlavy, 25. mája - Tretie nájdenie úctyhodnej hlavy, 24. júna - Narodenie, 29. augusta Sťatie úctyhodnej hlavy.
Oncídium

Oncídium (lat. Oncidium) je rod z čeľade vstavačovité.
Je to pestovateľsky zaujímavý rod. Rastlina vytvára väčšinou oválne pahľuzy, na ktorých vyrastá jeden alebo dva tenké listy. Kvety sú nápadné v prevažnej miere veľkým, žltým pyskom. Veľkosť kvetov a ich množstvo na stopke je variabilné od jedného (Oncidium papilio) do niekoľkých desiatok (Oncidium varicosum). Rastie v Strednej a Južnej Amerike.
Faktoriál

Kombinatorické súvislosti

Faktoriál čísla  sa rovná počtu rôznych permutácii -prvkovej množiny.

Asymptotické vlastnosti

Funkcia faktoriál rastie rýchlejšie, než akákoľvek exponenciálna funkcia a tým skôr rýchlejšie než akýkoľvek mnohočlen.
Pre zaujímavosť, už  predstavuje približne číslo 1,197·10¹⁰⁰ čo je číslo väčšie ako odhadovaný počet atómov v nám známom vesmíre.

Algoritmické implementácie

Implementácia pomocou rekurzívnej funkcie. Ukážka v pseudokóde:
 function faktorial(n)
     if n = 0
         then return 1
         else return n * faktorial(n - 1)
Ukážka implementácie v programovacom jazyku C:
 long double faktorial (int n) {
     long double b = 1;
     while (n--)
          b*=n+1;
     return b;
 }
Alexandros Panagoulis

Životopis

Narodil sa v Glyfade susediacej s Aténami. Bol druhým synom Vassilios Panagoulis, úradníka v gréckej armáde. Jeho otec bol z Divri (Lampeia) v Elis zatiaľ čo jeho matka bola z ostrova Lefkada. Časť detstva počas druhej svetovej vojny strávil na tomto ostrove.
Buxeuil (Vienne)

Poloha

Obec má rozlohu 11,96 km². Najvyšší bod je položený 115 m n. m. a najnižší bod 38 m n. m.

Obyvateľstvo

Počet obyvateľov obce je 928 (2009).
Nasledujúci graf zobrazuje vývoj počtu obyvateľov v obci.
Zdroje: INSEE